Diari Oficial de la Generalitat Valenciana


Sumari del DOGV 6916, del 04-12-2012 (2012/11578)

RESOLUCIÓ de 19 de novembre 2012, de la Conselleria d'Agricultura, Pesca, Alimentació i Aigua, per la qual publica la línia de subvenció i l'import global màxim que finança les ajudes per a fomentar la producció de productes agroalimentaris de qualitat d'origen animal, regulades per l'Orde de 18 de juliol de 2008 de la Conselleria d'Agricultura, Pesca i Alimentació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6916

Data del DOGV
:   04-12-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11176


Data del document
:   19-11-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre 2012, de la Conselleria d'Agricultura, Pesca, Alimentació i Aigua, per la qual publica la línia de subvenció i l'import global màxim que finança les ajudes per a fomentar la producció de productes agroalimentaris de qualitat d'origen animal, regulades per l'Orde de 18 de juliol de 2008 de la Conselleria d'Agricultura, Pesca i Alimentació. [2012/11338]  
El Reial Decret 1615/2007, de 7 de desembre (BOE 304, del dia 20 de desembre de 2007), establix les bases reguladores per a la concessió de les ajudes per a fomentar la producció de productes agroalimentaris de qualitat d'origen animal. Disposa, en els articles 7 i 10, que les sol·licituds s'adrecen a l'òrgan competent de la comunitat autònoma en el territori de les quals es localitze el domicili social del sol·licitant, i que són els òrgans competents de la comunitat autònoma els que instruïxen el procediment, el resolen i efectuen el pagament de la subvenció.   
Així mateix, l'Orde de 18 de juliol de 2008, de la Conselleria d'Agricultura, Pesca i Alimentació, regula la concessió de les subvencions per a fomentar la producció de productes agroalimentaris de qualitat d'origen animal en l'àmbit de la Comunitat Valenciana.  
Estes subvencions s'ajusten al que establix el Reglament CE núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual modifica el Reglament (CE) núm. 70/2001 (DOUE L-538, de 16 de desembre de 2006). La comunicació del règim d'estes ajudes a la Comissió Europea l'ha fet el Ministeri de Medi Ambient i Medi Rural i Marí amb el codi XA298/2007.  
  
Per tot això, resolc:  
  
Primer  
Estes ajudes es concedixen amb càrrec al programa 714.60, línia T6181000, «Ajudes al foment de produccions agroalimentàries de qualitat d'origen animal», d'acord amb la Llei 10/2011, de 27 de desembre, de Pressupostos de la Generalitat per a l'exercici 2012 (DOCV 6682, de 30.12.2011).  
  
Segon  
L'import global màxim per a l'exercici 2012 destinat a estes ajudes és de dotze mil nou-cents cinquanta euros amb noranta-tres cèntims (12.950,93 €).   
  
Tercer  
Les sol·licituds les ha de resoldre la directora general d'Empreses Agroalimentàries i Desenrotllament Rural, per delegació de la consellera d'Agricultura, Pesca, Alimentació i Aigua, per delegació de la consellera d'Agricultura, Pesca i Alimentació.  
  
Quart   
Contra esta resolució, que posa fi a la via administrativa, s'hi pot interposar, amb caràcter potestatiu, un recurs de reposició davant de la consellera d'Agricultura, Pesca i Alimentació, en el termini d'un mes a partir de la data de publicació en el DOCV, o bé interposar-hi directament un recurs contenciós administratiu davant la Sala Contenciosa Administrativa de València, en el termini de dos mesos.   
  
València, 19 de novembre de 2012.- La consellera d'Agricultura, Pesca, Alimentació i Aigua. Maritina Hernández Miñana.